

ОДРЕД ИЗВИЂАЧА „МИРОСЛАВ МИКА АНТИЋ“ ОРГАНИЗУЈЕ

„МИКИН ИЛЕГАЛАЦ“

20.10.2024.

Одред извиђача „Мирослав Мика Антић“ од 2015. године окупља децу и младе претежно са Детелинаре (Нови Сад), спроводећи Програм Савеза извиђача Србије. На тај начин делује ка развијању њихових пуних интелектуалних, физичких, друштвених, емотивних и духовних потенцијала уз свесрдну подршку одраслих.

∞∞∞

Циљ активности је обележавање Дана ослобођења Новог Сада у Другом светском рату којим се подсећамо да слобода нема алтернативу. Упознавањем историје града развијамо патриотска осећања и чувамо сећање на наше претке који су извојевали слободу коју данас уживамо. Деца и млади ће имати прилику да се упознају са културним наслеђем у Новом Саду и да се такмиче у играма спретности и извиђачким вештинама. Ове године акција се поклапа са међународном акцијом ЈОТА ЈОТИ ( извиђачи у етру и на интернету) тако да ће мањи период времена бити посвећен и томе.

ОРГАНИЗАТОР: Одред извиђача „Мирослав Мика Антић“

МЕСТО : Нови Сад, Отварање акције на Тргу слободе, испред Градске куће.

ВРЕМЕ: 20.10.2024. Пријем екипа у 9.30 ч. Отварање акције у 10 часова. Затварање око 16.30 часова.

ИСХРАНА: Учесници ће имати ланч пакет на стази.

УЧЕСНИЦИ: Чланови регистрованих одреда у Савезу извиђача Србије и по позиву.

Такмичарске категорије:

• Полетарци и пчелице 6-11 година (први до четврти разред основне школе)

• Млађи извиђачи 11-15 година (пети до осми разред основне школе)

• Млађе планинке 11-15 година (пети до осми разред основне школе)

Екипа броји најмање 5 чланова. Уколико се деси да екипа ипак дође са 4 члана може да учествује у такмичењу, али ће у дисциплинама где се мери време 5. члан имати време најгорег члана у екипи. Дозвољено је попуњавање екипе из другог одреда, али у истој категорији. У крајњем случају може и мешовита екипа по полу.

Обавезно је стално присуство на акцији вође пута - одрасле особе преко 20 година. Предводници иду са јатом на стазу, а млађи извиђачи и планинке самостално. Дозвољено је коришћење аутобуса за прелазак моста на Дунаву.

ДИСЦИПЛИНЕ

|  |  |
| --- | --- |
| Полетарци и пчелице   * Прелазак стазе- центар града * Невидљиво писмо * Шифроване поруке * Задаци и игре спретности и сналажљивости * Памћење поруке * Пронађи илегалца * Тест о Новом Саду * „погоди мету“ * ЈОТА ЈОТИ | Млађи извиђачи и планинке   * Прелазак стазе- шири центар града * Невидљиво писмо * Шифроване поруке * Задаци спретности и сналажљивости * Сигнализација- Семафор * Везивање чворова (амбулантни, лисице, скраћиваљка, рибарски, мртви) * „разминирање моста“ * Тест о Новом Саду * Панорамски снимак * Пронађи илегалца * Сакривање поруке у униформи * ЈОТА ЈОТИ |

**По завршетку стазе биће промоција књиге „Дружина из предграђа и птичија завера“ Биљане Кордић уз могућност куповине књига.**

**Напомена**: У случају кише активности ће бити прилагођене временским условима. Понети кабанице.

ЛИЧНА ОПРЕМА

- извиђачка књижица

- здравствена књижица

- извиђачка кошуља и марама (мајица за полетарце)

- кабаница

- игла и конац

- чутурица или флаша за воду

КОЛЕКТИВНА ОПРЕМА

- два пара сигналних заставица

- торбица прве помоћи

- прибор за писање и цртање, чврста подлога

- свећа

- кутијица шибица

- маказе и лепак

- пиштаљка

- један мобилни телефон са активном картицом и ГПС-ом

ПРЕДЗАДАТАК

Уплатити 100 дин по члану на рачун Трифуновић Саша, Нови Сад, 200-120098730-50 за дечака који се бори са леукемијом

ПРИЈАВА ЕКИПА

Екипе можете пријавити на формулару у прилогу елабората, потписане од стране старешине одреда на мејл oimikaantic@gmail.com

Рок за пријаву је **17.10.2024**. до 20 часoва. Екипе које се пријаве на време добијају 50 бодова..

КОТИЗАЦИЈА

Котизацију у висини од **350 динара** плаћају и учесници и вође екипа.

Котизација се уплаћује на рачун:

Одред извиђача „Мирослав Мика Антић“

Јанка Чмелика 89, Нови Сад

Број рачуна 160-424101-25, нема позив на број

Сврха: **донација**

Котизацију уплатити до **17.10.2024**. Котизација се задржава и у случају не доласка пријављених чланова.


Потребно је да понесете два примерка потписаног и печатираног уговора о донацији који ћемо вам послати.

Обавезе организатора

* Ланч пакет
* Награде за прва три места по категоријама
* Дипломе и захвалнице
* беџеви

ДОЛАЗАК УЧЕСНИКА

Екипе које долазе на аутобуску или железничку станицу могу да стигну до центра аутобусом број 4.(карта 100дин)

Паркинг у близини центра је у Косовској улици код Новосадске топлане, код Саобраћајне школе као и у Марије Трандафил улици. Недељом је бесплатан паркинг у граду.

Контакт:

Старешина акције – Тања Јанковић, 064/1243-075

Начелник акције – Игор Јанковић, 064/545-7002

ЧЕКАМО ВАС!

Старешина одреда

Тања Јанковић ,ср